רעננה וק"ש סיכמו על רכישת גוזלן, שלא מתלהב
יום רביעי, 15.05.2019 שעה 21:30
המחליף של אבוחצירה? החלוץ עשוי לחזור לשרון לאחר סיכום בין המועדונים, כשהוא עצמו טרם הסכים. ביקורת ברעננה: "עזיבת אבוחצירה - נאיביות שלנו" (25 תגובות)
25/05/2018 12:23 מאת תום נחום
לאחר שהפעילו מאמצים גדולים על מנת להשאירו בקבוצה, בהפועל רעננה התאכזבו מאוד לגלות כי החלוץ הוותיק, שמעון אבוחצירה, חתם הבוקר (שישי) בעירוני קריית שמונה במקום לחתום על חוזה חדש בשרון.
אולם, ל-ONE נודע הערב כי הפועל רעננה כנראה כבר מצאה מחליף לאבוחצירה, כאשר שובל גוזלן, שכבר שיחק בקבוצה כמושאל ממכבי חיפה ב-2015, עשוי לחזור לשרון. האדומים מהשרון כבר סיכמו עם ק”ש על רכישתו של החלוץ, שעדיין צריך להביע הסכמה ולסכם את תנאיו ברעננה.
שמעון אבוחצירה בועט (נעם מורנו)
לאחר שאמש במועדון המשיכו לפעול מול החלוץ בן ה-31 במרץ בנסיון לשכנעו להישאר בקבוצה, אבוחצירה בחר בסופו של דבר לחזור לעירוני קריית שמונה, עמה זכה באליפות בעונת 2011/12 ואף מצאו אשמים: “לא ברור איך בהנהלה בכלל הרשו לעצמם להגיע לסוף החוזה שלו וחיכו לרגע האחרון, היו צריכים לסגור את הסיפור הזה ולהחתים אותו חודשים רבים לפני סיום העונה. העזיבה שלו היא פשוט תוצר של נאיביות לא ברורה של ההנהלה, זה פספוס גדול מבחינתנו”, אמר גורם במועדון.
גורם נוסף התייחס לניסיונות של הרגע האחרון להשאיר את אבוחצירה בקבוצה: “עשינו הכל כדי ששמעון יישאר, אבל במקרה הזה גם זה לא הספיק. חבל לנו שההתקשרות שלנו עם שמעון נגמרת אחרי שנה וחצי בלבד, אבל נמשיך בבניית הקבוצה לעונה הבאה ונמצא את האלטרנטיבות”.
גל צרויה (איתי כהן)
כעת, לאחר עזיבתו של אבוחצירה, בנוסף לעזיבתו של שלומי ארבייטמן שלא ימשיך בקבוצה, במועדון מסמנים אלטרנטיבות, כאשר אחד המועמדים הבכירים לתפוס את מקומו של אבוחצירה במרכז ההתקפה הוא חלוץ הפועל פתח תקווה, גל צרויה, שעל מועמדותו, כמו גם על מועמדותו של חברו לקבוצה, נס זמיר, פורסם לראשונה כאן ב-ONE.